**Ceramică**

*Etoile De Noel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ceramică

Steluța Crăciun

Un lut voi deveni și eu

precum toți cei ai mei,

da, trupul meu trist și plebeu

va deveni noroi.

Dar sper, poate nu în zadar,

(merit, la o adică)

pe-o roată veche de olar

să devin o ulcică.

Și-n noul pântece rotund

să fiarbă vinul aspru,

în vene tinere curgând

ca ruga pe sihastru.

Sau strachină aș vrea să fiu

cu smalțul desenat

și n-oi mai fi așa pustiu

în veac întârziat.

Eu voi privi cu-n ochi la voi

- cu ochiul de cocoș -

și voi fi iarăși înapoi

prin smalțul cel alb-roș.

Când seri de vară-or gâlgâi

de stele și de șoapte,

eu setea mi-o voi potoli

din strachina cu lapte...